Seful Executivului si-a inceput discursul apostrofandu-l pe Radu Puchiu, responsabil cu programul de Internship, si i-a cerut o explicatie pentru faptul ca in acest an sunt mai putini interni in comparatie cu anul trecut."O sa incep prin a va anunta ca dupa (eveniment - n.red.) o sa am o discutie foarte dura cu colegul nostru. De ce sunt numai o suta? De ce nu sunt mai multe locuri? Anul trecut au fost mai multe locuri! Data viitoare, sa crestem, fiindca inteleg ca sunteti o suta din trei mii doua sute si ceva... (de candidati - n.red.)Adica, eu nu stiu nicio facultate, nicio universitate care sa aiba 30 pe loc si va multumesc pentru faptul ca ati insistat, pentru ca afara (in fata Palatului Victoria - n.red.) sunt niste oameni cu hashtag rezist, dumneavoastra sunteti cu hashtag insist. Vezi pe partea astalalta a cladirii", le-a spus premierul internilor.Tudose a precizat ca acestora nu le va fi usor sa munceasca in cadrul Guvernului."Am sa va rog sa stam mai mult de vorba cand terminati. Eventual cu cei care supravietuiesc experientei guvernamentale administrative. Nu o sa va fie usor, o sa va schimbe complet viata, o sa vedeti ca lucrurile functioneaza altfel decat ar trebui de cele mai multe ori si principalul scop al partii guvernamentale - in ceea ce va priveste - este ca dumneavoastra sa aduceti un suflu nou, sa criticati, sa insistati, sa puneti intrebari, sa dati solutii, sa insistati cu solutiile acolo unde se poate, fiindca din experienta trecuta inteleg ca niste colegi de-ai dumneavoastra chiar au livrat niste solutii foarte bune - nu va spun in ce domenii ca sa nu va canalizati toti in domeniul acela", a afirmat Tudose.De asemenea, seful Executivului a metionat ca i-a rugat pe toti membrii Guvernului sa ii trateze pe stagiari ca pe egalii lor."Meritati acest lucru. Sunteti o suta de tineri superbi care in loc sa folositi vacanta pentru odihna sau in alte scopuri mai ludice ati preferat sa veniti in administratie", a sustinut Tudose.Premierul le-a dat si cateva sfaturi tinerilor, el avand experienta cu stagiarii din programele din anii anteriori."Va sugerez sa nu fie prima intrebare la ministere sau pe unde veti fi, gen: si noi la cat plecam acasa? Nu. Stati cat puteti. Sacaiti-i, enervati-i pe colegii mei, inclusiv pe mine. Va spus ca astazi, din fostii dumneavoastra colegi, am doi colegi noi care lucreaza la partea de comunicare, sunt cativa colegi de-ai dumneavoastra care lucreaza in administratie si culminand cu o fosta colega a dumneavoastra dintr-o generatie de acum doi ani care este la usa la mine la cabinet, pe partea din interior, evident, a usii", a mai spus Tudose.Premierul si-a exprimat dorinta sa vada cat mai multi dintre interni, dupa terminarea stagiului, angajati in cadrul Guvernului si administratiei publice.La final, premierul l-a rugat pe Radu Puchiu sa faciliteze accesul internilor la el."Eventual la jumatatea programului sa mai avem o intalnire informala. Sunt convins ca vei fi in stare sa organizezi o informala cu o suta de insi, nu? Fara sa ne sacai pe noi sa te ajutam!", i-a spus premierul responsabilului cu programul de internship.In editia din 2016 a programului oficial de Internship al Guvernului au fost admise 200 de persoane.